**Zápis z rokovania 15. valného zhromaždenia AČE SR konaného dňa 28.02.2013 v penzióne Gazdovský dvor v Trenčianskej Turnej**

Valné zhromaždenie (VZ) v súlade s rozoslanými pozvánkami začalo rokovanie 28.02.2013 o 10:00. V čase otvorenia bolo prítomných menej ako polovica členov AČE SR. Rokovania sa zúčastnilo 47 členov z toho 9 členov študentov bez hlasovacieho práva, ospravedlnilo sa 5 členov; prezenčná listina je v archíve AČE SR.

Rokovanie otvoril predseda AČE SR Doc. Bodík. Konštatoval prítomnosť menej ako polovice členov a pripomenul znenie stanov týkajúcej sa hlasovania v takejto situácii, informoval o časovom harmonograme valného zhromaždenia a privítal hosťa z ASPEK - Ing. Jech*.*

Následné informoval o bodoch programu podpredseda AČE SR Ing. Bilanin a spolu s ním jednotlivé body prezentovali hospodár AČE SR Ing. Németh, sekretár AČE SR Ing. Dian a člen revíznej komisie Ing. Hlavačka. Podľa potreby či už priamo v prezentovaní bodov programu, alebo v diskusii sa zapojili aj ďalší prítomní členovia výboru.

Ing. Bilanin uviedol body programu podľa pozvánky:

1. Schválenie programu

2. Kontrola uznesení 14.VZ a výborov od predošlého VZ + správa o činnosti AČE SR v roku 2012

3. Informácia o členskej základni AČE SR, členské na rok 2013

4. Správa o hospodárení AČE SR, finančný plán 2013

5. Správa revíznej komisie AČE SR

6. Plán aktivít na rok 2013

7. Diskusia a rôzne

Po oficiálnom programe VZ nasledoval odborný seminár korporatívnych členov AČE SR Aquatec VFL s.r.o. Dubnica a TVK a.s. Trenčín s následnou exkurziou na ČOV Trenčín (pravý breh)

ad 1:

V čase určenom pre hlasovanie 15. VZ jednoznačne schválilo uvedený program.

ad 2:

V správe o činnosti za rok 2012 Ing. Bilanin uviedol nasledovné aktivity:

V zmysle uznesení 14. VZ a výborov v roku 2012 boli vykonané:

* účasť na zasadnutí rady EWA; 9. 3. 2012, Paríž (Kucman).
* konferencia Kaly a odpady 2012; 15. – 16. 3. 2012 Banská Bystrica; 120 účastníkov (Hutňan, Drtil, Bodík).
* návšteva medzinárodnej výstavy IFAT Mníchov; 7. – 9. 5. 2012; 42 účastníkov (Dian).
* odborný seminár na AQUA Trenčín : Alternatívne spôsoby čistenia odpadových vôd pre najmenšie sídelné jednotky; 14. 6. 2012; 135 účastníkov (Bodík).
* odborná spolupráca a prednášky v rámci seminára AVS Čistenie odpadových vôd v SR pre stredné školy na AQUA Trenčín; jún 2012 (Dian, Drtil).
* 7. bienálna konferencia ODPADOVÉ VODY 2012; 17. - 19. 10. 2012, hotel Patria, Štrbské Pleso, AČE SR hlavný organizátor, 284 účastníkov (Bilanin, Bodík, Dian, Drtil, Hutňan).
* Aktualizácia www stránky a propagačných materiálov (Galbová, Drtil, Hutňan) + príprava novej www stránky (Galbová, Bilanin, Dian).
* Prezentácie členov AČE SR na odborných akciách CzWA : konferencia „Nové metody a postupy při provozování ČOV“, 3.- 4. 4. 2012, Moravská Třebová (Bodík, Drtil, Kollár).
* Predseda AČE SR pripravil a výbor schválil dokument Programové vyhlásenie AČE SR – definícia činnosti na obdobie 2012 – 2015 (Bodík).

Ďalšie aktivity v roku 2012, ktoré boli zmienené:

Účasť členov AČE SR na akciách partnerských organizácií :

* Valná hromada CzWA, 26. 4. 2012 Brno (Bodík)
* Výstava WATENVI, 26. 4. 2012 (Bodík).
* Deň vody organizovaný MŽP SR + AVS, 22. 3. 2012 B. Bystrica (Belica, Dian).
* Zasadnutie SNK IWA, 22. 5. 2012 (Bodík)
* Účasť na oslave 20. výročia CzWA, 27. 11. 2012 Brno (AČE SR, Bodík, Drtil – ocenenia za rozvoj spolupráce s CzWA).

AČE SR udelila ceny za najlepšie diplomové práce v odbore (Derco) :

1. Ing. Hrudka : „Štúdium odkanalizovania obce Hrabovka“, štud. program Vodné stavby a vodné hospodárstvo, SvF STU Bratislava.
2. Ing. Mičáková : „Možnosti anaeróbneho spracovania vysladených repných rezkov v cukrovare“, štud. program Environmentálna chémia a technológia FCHPT STU Bratislava.

(poznámka: TU Zvolen nezaslala návrh DP na ocenenie)

Aktualizácia dokumentov AČE SR – organizačný poriadok, zásady hospodárenia, výpožičný poriadok - zverejnené na www.acesr.sk (Bilanin).

Činnosť odborných skupín

K činnosti a výsledkom dvoch odborných skupín informovali ich vedúci – Ing. Bilanin a Ing. Pénzes

„OS Malé a domové ČOV“ pripravila svoje podklady a iniciovala stretnutia so zástupcami MŽP SR. kde definovala stanoviská. Od MŽP SR dostala prísľub zapracovania návrhov do pripravovanej legislatívy.

„OS Úsporné opatrenia v technológii čistenia odpadových vôd“ pripravila podklady pre aplikáciu BAT. Účastnila sa rokovaní so zástupcami MŽP SR v 05/2012, 09/2012 a 10/2012, vypracovala „Návrh aplikácie BAT v slovenskej vodnej legislatíve“, „Doplnenie návrhu aplikácie BAT ...“, „Návrh Dodatku č. 1 k MU k NV 269/2010 Z.z.“, publikovala článok v časopise Vodohospodársky spravodajca 5-6/2012 (Bilanin, Dian, Drtil). Ďalší postup závisí od konania MŽP.

Štatút, odborné zameranie, možnosti zapojenia nových členov, výstupy práce odborných skupín sú umiestnené na webe [www.acesr.sk](http://www.acesr.sk/)

V tejto časti boli naznačené otázky k spôsobu ďalšieho fungovania odborných skupín, ako uvedených dvoch, tak všeobecne. Podrobnejšie uvedie záznam z diskusie. Z pohľadu výboru sa zatiaľ javí ako vhodnejšie nesnažiť sa o tvorbu stálych odborných skupín, ale skôr o skupiny „ad hoc“.

Expertné práce.

Významnú časť aktivít ako aj príjmov AČE SR predstavujú expertné činnosti jej členov. V roku 2012 boli vykonávané práce v celkovom rozsahu v hodnote 6 675 Euro; príjem pre AČE 11 %

Prehľad vývoja objemu expertných prác v uplynulom období je nasledujúci:

2004: 265 000 Sk 2007: 790 000 Sk 2010: 25 244 €

2005: 800 000 Sk 2008: 432 236 Sk 2011: 9 550 €

2006: 770 000 Sk 2009: 19 153 € 2012: 6675 €

Vykonané práce boli nasledujúce:

* Hydrobiologické hodnotenie kalov na ČOV pre Mondi SCP Ružomberok (Kollárová).
* Vzdelávací kurz na tému „Biologické čistenie odpadových vôd“ pre pracovníkov Východoslovenskej vodárenskej spoločnosti a.s., jún 2012 (Drtil)
* Expertné posúdenie procesov anaeróbnej fermentácie na ČOV L. Mikuláš (Hutňan).

Výbor konštatuje ďalší pokles aktivít v oblasti expertných prác.

ad 3:

Ing. Dian predniesol informáciu o členskej základni. Táto obsahovalaúdaje o žiadostiach o vstup do AČE SR, zmenu členstva respektíve návrhy na ukončenie členstva. Žiadosti, ktoré výbor v čase od predošlého VZ obdržal, skontroloval ich náležitosti, schválila predložil na potvrdenie 15.VZ sú nasledujúce:

- prihlášky nových individuálnych členov:

Ing. Roman Dremmel individuálny riadny člen

Ľuboš Macejka individuálny pridružený člen

Ing. Tomáš Ježovič individuálny pridružený člen

Ing. Viktor Molnár individuálny pridružený člen

Ing. Ivana Pijaková individuálny člen-študent

Ing. Zuzana Imreová individuálny člen-študent

Ing. Lenka Sumegová individuálny člen-študent

Ing. Marianna Czolderová individuálny člen-študent

- prihlášky nových korporatívnych členov:

Ferrmont s.r.o. korporatívny člen

Filtrox Technologies s.r.o. korporatívny člen

- zmeny druhu členstva :

Ing. Ivana Jonatová z člena-študenta na individuálneho riadneho člena

Ing. Nina Kolesárová z člena-študenta na individuálneho riadneho člena

Ing. Michal Lazor z člena-študenta na individuálneho riadneho člena

Ing. Stanislav Sedláček z člena-študenta na individuálneho riadneho člena

Vo veci ukončenia členstva na vlastnú žiadosť, výboru bola doručená žiadosť, ktorú zobral na vedomie a predložil VZ na vedomie:

Ing. Jana Míčková individuálny riadny člen ukončenie členstva na vlastnú žiadosť

Vo veci ukončenia členstva pre neplatenie členských príspevkov (dva roky) navrhol výbor zrušiť členstvo nasledovným:

Ing. Lucia Jančovičová individuálny riadny člen neplatenie členských príspevkov

Ing. Peter Putz individuálny riadny člen neplatenie členských príspevkov

V čase určenom pre hlasovanie 15.VZ potvrdilo nové individuálne, nové korporatívne a zmenené členstvá, vzalo na vedomie ukončenia členstva a odsúhlasilo zrušenie členstva v dvoch prípadoch.

Po schválení vyššie uvedených zmien v členskej základni je stav členov AČE SR nasledujúci (stav ku dňu konania VZ):

- individuálni členovia : 125

z toho 1 čestný člen, 101 riadnych, 9 pridružených a 14 členov-študentov

- korporatívni členovia : 20

- spolu členov 145

hlasovacie kvórum (bez hlasov členov - študentov) je 131 hlasov

ad 4:

Výbor AČE SR pre rok 2013 aj s ohľadom na ďalej prezentovaný priaznivý stav financií AČE SR doporučil VZ zachovanie členských príspevkov vo výške z roku 2012 na nezmenenej úrovni:

- individuálny člen 30.-€

- študentský člen 5.-€

- korporatívny člen 350.-€

- čestný člen 0.-€

- individuálny člen poberajúci starobný dôchodok 0.-€

(bezplatné členstvo pre nepracujúcich členov - dôchodcov je v súlade s odsúhlasenou zmenou v stanovách z predošlých rokov).

V čase určenom pre hlasovanie 15.VZ jednohlasne potvrdilo navrhnuté členské na rok 2013.

Správa o stave hospodárenia AČE SR (Ing. Németh) konštatovala nasledovné skutočnosti:

stav k 1.1.2012 19 445,69 EUR + 9 188,50 CZK = 19 811 EUR

stav k 1.1.2013 22 313,45 EUR + 5 800,5 CZK = 22 550 EUR

Počas roku 2012 boli: celkové príjmy: 126 548,37 EUR

 celkové výdaje: 123 680,61 EUR

Stav k začiatku roku 2013 vo výške 22 550 EUR je výrazne vyšší ako pôvodne predpokladaný stav k 1. 1. 2013 podľa finančného plánu zo 14.VZ, ktorý mal byť mal byť 10 300 Euro.

Zdroje vyššieho príjmu rekapituluje priložená tabuľka (sumy v €):

|  |  |  |
| --- | --- | --- |
|   | Príjem | Výdaj |
|  Členské príspevky | 9 395 |   |
| Kaly a odpady 2012 | 18 911 | 16 458 |
| Odpadové vody 2012 | 90 172 | 72 875 |
| IFAT 2012 | 0 | 6 615 |
|  14. VZ Banská Bystrica + seminár korp. člena WTW |  0 | 2 501 |
| AQUA Trenčín, seminár | 0 | 236 |
|  seminár DWA | 1 393 | 1 393 |
|  Odborné a konzultačné služby - sumár za rok 2012 | 6 675 | 6 429 |
| *bankové poplatky + poštovné, web, P.O. BOX + telefón, kancelárske potreby, zasadnutia výboru + dary a ceny* | 2 | 145+757+784+15+417 |
|  *- výbor (služob.cesty, akcie)*  *- účtovníctvo,*  *- dane, preddavky* *- administratívna práca, www (odmeny)* | 0 | 1 2361 101391 927 |
|  Časopis Vodní hospodářství | 0 | 6 884 |
|  Členské v EWA, služ. cesty EWA  | 0 | 1 722 |
|  **Spolu** | **126 548** | **123 680** |

V čase určenom pre hlasovanie 15.VZ jednohlasne schválilo hospodárenie AČE SR za rok 2012.

Následne Ing. Németh predstavil výborom AČE SR navrhnutý finančný plán pre rok 2013 (v €):

- stavy na účtoch k 01.01.2013: 22 550 €

|  |  |  |
| --- | --- | --- |
|  | Príjem | Výdaj |
|  Členské príspevky | 9 500 |   |
|  15. VZ + seminár korporatívnych členov |   | 2 500 |
|  Expertné práce 2013 | 1 000 |   |
|  Banka, telefón, pošta, občerstvenie, kancelárske potreby, dary, dane, www |   | 3 000 |
| výbor (služobné cesty + akcie), účtovníctvo, administratíva |  | 5 000 |
| časopis Vodní hospodářství (redakčná rada) |   | 250 |
|  EWA členské 2013 + aktivity |   | 2 000 |
|  Nákupy (knihy, dary...) + ostatné výdaje |   | 500 |
|  spoločné zasadnutie výborov AČE SR a CzWA |   | 2 000 |
|  **SPOLU** | **10 500** | **15 250** |

- predpokladaný stav na účte k 31.12.2013 bude približne 17 800 €.

Finančný plán je uvedený už s upravenou položkou pre organizáciu VZ a sprievodných seminárov v zmysle odsúhlasenia z diskusie VZ.

V prípade záujmu členov sú podrobné podklady k účtovníctvu dostupné u hospodára AČE SR (Ing. Németh), prípadne u členov revíznej komisie (predseda Doc. Hutňan).

ad 5:

Správu revíznej komisie predniesol jej člen Ing. Hlavačka (Doc. Hutňan sa z účasti na VZ ospravedlnil). Revízna komisia konštatuje, že činnosť a hospodárenie AČE SR je v súlade s platnými stanovami a organizačným poriadkom AČE SR. Celá revízna správa je uvedená v samostatnej prílohe.

ad 6:

Plán aktivít AČE SR na rok 2013 predstavil Ing. Bilanin nasledovne:

* Odborná podpora VÚVH pri príprave a organizácii konferencie „Rekonštrukcie stokových sietí a ČOV“, október 2013.
* Odborná podpora CzWA pri príprave a organizácii konferencie „VODA 2013“, 18. – 20. 9. 2013, Poděbrady ČR.
* Odborná podpora GWP Slovensko pri príprave a organizácii seminára „Komunálne odpadové vody a ČOV“, máj 2013.
* Spustenie novej web stránky AČE SR do prevádzky.
* Aktualizácia www stránok a propagačných materiálov.
* Prezentácie členov AČE SR na odborných akciách CzWA, napr.„Nové metody a postupy při provozování ČOV“, Moravská Třebová, 9. – 10. 4. 2013 (Bodík, Drtil).

Zároveň výbor prostredníctvom valného zhromaždenia vyzval členov na zvýšenie odbornej aktivity prostredníctvom expertných prác alebo odborných skupín a taktiež ponúkol pomoc a podporu pri organizácii a zabezpečení realizácie odborných aktivít všetkých členov AČE SR.

V čase určenom pre hlasovanie 15.VZ jednohlasne potvrdilo plán aktivít a finančný plán na rok 2013.

ad 7

Z následnej diskusie vyplynulo:

Doc. Námer požadoval doplnenie širšej propagácie BAT-ov, navrhoval napríklad usporiadanie seminárov pre úrady ŽP, podľa možnosti aspoň v troch regiónoch. Súčasne upozornil na potrebu upraviť označenie BAT, ktoré nie je úplne správne, pretože sa prednostne vzťahuje na priemysel.

Ďalej sa informoval o obsahu seminára pre GWP.

Doc. Bodík odpovedal, že pre GWP ide o aktivitu s nulovým ekonomickým efektom pre AČE, pričom vecným obsahom bude prezentácia možných riešení pre malé ČOV. AČE SR bude mať priestor na prezentáciu našich návrhov týkajúcich sa „BATov“ na celoslovenskom seminári. ktorý organizuje GWP Slovensko.

Ing. Kováč vo svojom vystúpení konštatoval zásady prístupov BAT a BREF pre priemysel.

Ing. Németh taktiež zdôraznil, že aj keď pracovne používame názov BAT, tento je skutočne príslušný pre priemyselnú sféru a nie pre komunálne odpadové vody. Platí to aj napriek tomu, že názov BAT pre komunálne odpadové vody plne používajú v ČR aj oficiálne.

Doc. Stanko k tejto veci uviedol, že v anglickej terminológii existuje termín BATEA – „economically achievable“, čo by mohlo plne vystihovať potrebný zmysel nášho návrhu.

Prof. Drtil – navrhol, aby sa prezentácia návrhu aplikácie BAT/BATEA zaradila do programu plánovaného seminára GWP.

Ku návrhu finančného plánu informoval Doc. Bodík, že s ohľadom na vysoký záujem o účasť na VZ a sprievodnom seminári navrhuje zvýšenie pôvodne plánovanej položky pre ich organizáciu na 2500 €. VZ hlasovaním návrh potvrdilo.

Ďalej Doc. Bodík požiadal VZ o schválenie zmeny stanov v časti adresa AČE SR. Zmena nastáva z dôvodu, že pri dohodnutom používaní adresy FCHPT STU na Radlinského 9 nie je možné používať PSČ pridelené fakulte, ale musí byť používané všeobecné PSČ pre danú ulicu.

Preto navrhuje upraviť stanovy tak, aby oficiálna adresa AČE SR znela: „Radlinského 9, 811 07 Bratislava 1“.

VZ navrhovanú zmenu jednohlasne odsúhlasilo.

Za ASPEK sa do diskusie prihlásil Ing. Jech. Poďakoval za pozvanie na rokovanie VZ. Za ASPEK ponúkol možnosť inzercie aktivít AČE SR prostredníctvom možností ASPEKu. Krátko sa zmienil ku používaniu BAT a BREF v priemysle a informoval o spoločných aktivitách ASPEKu a GWP, kde sa hlavnou reprezentantkou jej slovenskej zložky stala RNDr. Fatulová.

Ing. Dian informoval o priebehu zájazdu na veľtrh IFAT. Konštatoval, že záujem účastníkov nedosiahol očakávania. Zabezpečenie zájazdu hodnotil pozitívne, čo sa týka ubytovania aj dopravy. Avšak pre budúci ročník IFATu (2014) doporučil výboru aj informuje VZ že nedoporučuje opakovať doterajší spôsob účasti hromadným zájazdom. Existuje napríklad možnosť podpory individuálnej účasti (AČE SR vie obstarať voľné vstupenky), prípadne aj vyčlenením prostriedkov AČE SR na čiastočnú úhradu individuálnej účasti, napríklad komerčným autokarovým zájazdom. Konečné rozhodnutie však bude aktuálne až v roku 2014.

Ing. Kollár sa informoval na súvis aktivity AČE a semináru VHOS v Moravské Třebové. Odpovedal Prof. Drtil, že ide o dlhoročnú tradičnú akciu spoluorganizovanú CzWA (predtým AČE ČR), kde spravidla prezentuje aj príspevok. Účasť je aj z dôvodov dobrých vzťahov medzi výbormi AČE SR a CzWA.

Ing. Hlavačka sa vyjadril ku expertným prácam ktoré treba podľa jeho názoru viac propagovať, aby boli vykonávané prostredníctvom AČE. Aj svojim vystúpením a záznamom VZ chce vyzvať členov, aby zvýšili aktivitu v expertných činnostiach. Pokiaľ sa týka BAT a BREF (v priemysle) ako aj činnosti odborných skupín, videl by priestor pre zriadenie odbornej skupiny pre priemyselné OV. Pokiaľ bude medzi členmi záujem, môžu kontaktovať buď výbor, alebo priamo Ing. Hlavačku, spoločne dohodnú ďalší postup.

Doc. Námer sa ešte raz vrátil ku práci odbornej skupiny a práci na BAT / BATEA a zdôraznil, že napriek viacerým otázkam a pripomienkam ku činnosti vysoko oceňuje prácu, ktorú vykonala, vyzdvihol predovšetkým prácu a aktivitu Ing.Bilanina pri presadzovaní BAT/BATEA do reálnej praxe.

Pretože neboli žiadne ďalšie otázky, ani diskusné príspevky, predseda AČE SR Doc. Bodík diskusiu uzavrel, poďakoval všetkým prítomným za účasť, informoval o organizácii následného semináru a exkurzie a uzavrel 15. VZ AČE SR.

Po ukončení 15.VZ nasledoval odborný seminár korporatívnych členov AČE SR Aqautec VFL s.r.o. a TVK a.s. Seminár bol otvorený aj pre odbornú verejnosť mimo AČE SR a spolu sa zúčastnilo 78 kolegov (členov aj nečlenov AČE SR). Po skončení semináru sa všetci záujemcovia mohli zúčastniť na exkurzii ČOV Trenčín (pravobrežná).

Zapísal: Ing. M.Dian

Overil: